
R A P O R T

asupra proiectului de Lege privind aprobarea Ordonanţei de urgenţă a Guvernului nr. 65/2002 pentru modificarea art.3

 din Legea nr. 49/1999 privind pensiile I.O.V.R.


În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege  privind aprobarea Ordonanţei de urgenţă a Guvernului nr. 65/2002 pentru modificarea art.3 din Legea nr. 49/1999 privind pensiile I.O.V.R., trimis comisiei cu adresa nr. 292 din 10 iunie 2002. 


La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi.

Comisia a fost sesizată cu dezbaterea şi avizarea proiectului de lege mai sus menţionat în procedură de urgenţă.

Proiectul de lege face parte din categoria legilor ordinare, conform prevederilor art. 72 din Constituţia României.

Proiectul de lege are ca obiect de reglementare modificarea articolului 3 din Legea nr. 49/1999 privind pensiile I.O.V.R., constând în majorarea sumei fixe pentru îngrijirea invalizilor, accidentaţilor de război, marilor mutilaţi şi a persoanelor încadrate în gradul I de invaliditate, de la 500 000 lei lunar la 700 000 lei lunar, precum şi introducerea unei norme care să permită actualizarea periodică a acesteia, prin hotărâre a Guvernului.

Comisia propune plenului aprobarea proiectului de lege întrucât de la data intrării în vigoare a Legii nr. 49/1999 şi până în prezent, suma fixă nu a făcut obiectul unor acte normative care să reglementeze măsuri de protecţie socială, pentru acoperirea ratei inflaţiei. Având în vedere că prestaţiile de asigurări sociale sunt indexate periodic, în funcţie de rata inflaţiei, este necesar ca şi aceste sume să urmeze acelaşi regim.


La dezbaterea acestui proiect de lege au participat ca invitate din partea Ministerului Muncii şi Solidarităţii Sociale: d-na Georgeta Gheorghe – director general, d-na Mihaela Grecu – director adjunct şi d-na Magda Filip – director.

La lucrările comisiei au fost prezenţi 15 deputaţi, din totalul de 20 membri ai comisiei.

În urma dezbaterii proiectului de lege în şedinţa din data de 10 iulie 2002 , Comisia propune adoptarea acestuia  cu următoarele modificări:

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

Nr. crt.
Text iniţial
Text propus de comisie

(autorul amendamentului)
Motivarea

propunerii amendamentelor

0
1
2
3

1.
Titlul Ordonanţei de urgenţă

Ordonanţă de urgenţă pentru modificarea art.3 din Legea nr. 49/1999 privind pensiile I.O.V.R.
Se propune reformularea titlului Ordonanţei după cum urmează:

“Ordonanţă de urgenţă pentru modificarea şi completarea Legii nr. 49/1999 privind pensiile I.O.V.R.”

Autor: Smaranda Dobrescu
Pentru respectarea normelor de tehnică legislativă având în vedere completările aduse prin legea de aprobare.

2.
(din ordonanţă)

Articol unic. – Articolul 3 din Legea nr.49/1999 privind pensiile I.O.V.R., publicată în Monitorul Oficial al României, Partea I, nr.135 din 1 aprilie 1999, se modifică şi va avea următorul cuprins:
Se propune reformularea articolului unic după cum urmează:

“Legea nr.49/1999 privind pensiile I.O.V.R., publicată în Monitorul Oficial al României, Partea I, nr. 135 din 1 aprilie 1999, se modifică şi se  completează după cum urmează:” 

Autor: Smaranda Dobrescu
Pentru respectarea normelor de tehnică legislativă având în vedere completările aduse prin legea de aprobare.

3.
Art.3 alin (1)

“Art.3. - (1) Invalizii şi accidentaţii de război, marii mutilaţi şi cei încadraţi în gradul I de invaliditate primesc, pe lângă pensia I.O.V.R., şi o sumă fixă  pentru îngrijire de 700 000 lei lunar.” 
Se propune reformularea textului ca punct 1 după cum urmează:

“ 1. Alineatul (1) al articolului 3 se modifică şi va avea următorul cuprins:
“Art.3. - (1) Invalizii şi accidentaţii de război, marii mutilaţi şi cei încadraţi în gradul I de invaliditate primesc, pe lângă pensia I.O.V.R., şi o sumă fixă  pentru îngrijire de 1 000 000 lei lunar.”

 Comisia pentru buget, finanţe şi bănci.
Efectele asupra bugetului sunt nesemnificative având în vedere numărul redus de beneficiari (cca 

1 700 persoane).

4.
        - 
Se propune introducerea în legea de aprobare a unui text nou ca punct 2 cu următorul cuprins:

“2. După articolul 5 se introduc două  articole noi, 51 şi 52 cu următorul cuprins:

Art.51. -  (1) În cazul decesului pensionarilor care beneficiază numai de pensie I.O.V.R. se acordă un ajutor de deces unei singure persoane care poate fi, după caz, soţul sau soţia supravieţuitoare, copilul, părintele, curatorul, moştenitorul, în condiţiile dreptului comun, sau, în lipsa acesteia, persoanei care dovedeşte că a suportat cheltuielile ocazionate de deces.

              (2) Ajutorul de deces prevăzut la alin. (1) se acordă numai în cazul în care pentru persoana decedată nu se acordă ajutor de deces din alte sisteme de asigurări sociale.

               (3) Ajutorul de deces prevăzut la alin (1) se acordă în cuantum egal cu ajutorul de deces acordat pensionarilor din sistemul asigurărilor sociale de stat.

Art. 52. – (1) Pensionarilor care beneficiază numai de pensie I.O.V.R. li se acordă un ajutor de deces în cazul decesului unui membru de familie aflat în întreţinerea sa şi care nu are un drept propriu de asigurări sociale.

              (2) Ajutorul de deces prevăzut la alin. (1) reprezintă jumătate din cuantumul ajutorului de deces acordat pensionarilor din sistemul asigurărilor sociale de stat.”

Autor: deputat Smaranda Dobrescu
Întrucât Legea nr. 49/1999 nu prevede şi acordarea ajutorului de deces, baza legală de acordare a acestuia a reprezentat-o prevederile art. 82 din Legea nr. 3/1977, conform cărora în caz de deces al pensionarului sau al unui membru de familie se acordă ajutor de deces în aceleaşi condiţii ca şi pentru salariaţi, cuantumul acestuia fiind stabilit prin hotărâri ale Guvernului.

Incepând cu data intrării în vigoare a Legii nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare, conform prevederilor art. 192 din această lege, stabilirea şi plata drepturilor de pensie prevăzute de Legea nr.49/1999 privind pensiile I.O.V.R. se efectuează în continuare prin CNPAS şi prin casele teritoriale de pensii. Prin urmare se impune completarea Legii nr. 49/1999 cu aceste prevederi.

5.
(din Legea nr. 49/1999)

Art.10. – Dispoziţiile din Legea nr. 3/1977 privind pensiile de asigurări sociale de stat şi asistenţă socială, cu modificările ulterioare, referitoare la stabilirea şi plata pensiilor, la contestarea deciziilor, precum şi la expertiza şi revizuirea medicală, se aplică, în mod corespunzător, pensionarilor I.O.V.R., precum şi accidentaţilor de război în afara serviciului ordonat.
Se propune introducerea în legea de aprobare a unui text nou ca punct 3 cu următorul cuprins:

“3. Articolul 10 va avea următorul cuprins:

Art.10. – Dispoziţiile din Legea nr. 19/2000 privind sistemul public de pensii şi alte drepturi de asigurări sociale, cu modificările şi completările ulterioare, referitoare la stabilirea şi plata pensiilor şi a ajutorului de deces, la contestarea deciziilor, precum şi la expertiza şi revizuirea medicală, se aplică, în mod corespunzător, pensionarilor I.O.V.R., precum şi accidentaţilor de război în afara serviciului ordonat.”

Autor: deputat Smaranda Dobrescu
 Legea nr. 3/1977 a fost abrogată prin Legea nr. 19/2000.

Comisia a propus aprobarea proiectului cu unanimitate de voturi.

